**STRATEGI NTNU CCIS 2021-2026**

**VISJON**

**NTNU CCIS – en nasjonal kunnskapsressurs for digital sikkerhet**

Hvordan oppnå visjonen:

**1 STRATEGISKE HOVEDMÅLSETTINGER**

**NTNU CCIS skal være:**

* 1. **En hovedleverandør av tidsrelevant kunnskap og kompetanse for å styrke digital sikkerhet.**
	2. **En synlig samfunnsaktør med nettverksarenaer og møteplasser for offentlig-privat, sivilt- militært og internasjonalt samarbeid.**
	3. **Et nasjonalt og internasjonalt anerkjent forsknings- og kompetansesenter.**
	4. **Et tverrfaglig senter ved NTNU som er sikret god organisering og finansiering.**

**2 MANDAT**

NTNU CCIS skal styrke samfunnets evne til å forebygge, avdekke, bekjempe og utrede ondsinnede handlinger som skjer ved bruk av informasjons- og kommunikasjonsteknologi.

Senteret skal i samarbeid med og gjennom sine partnere gjøre dette ved å:

* Arbeide for å beskrive trender av relevans for digital sikkerhet.
* Videreutvikle forskningsevne og fagmiljøer i internasjonal toppklasse, med tverrfaglige fagdisipliner som er relevante for partnerne og nasjonen. NTNU CCIS skal bidra i internasjonalt samarbeid og bli en kunnskapsnode i Europa.
* Arbeide for å øke rekrutteringen av norske studenter til phd-utdanningene ved å drive opplæring og etablere studieprogrammer av høy kvalitet, og med stor samfunnsrelevans.
* Styrke samarbeid og utveksle tidsrelevant kompetanse mellom sektorer, virksomheter og akademia; likeledes med nasjonale og internasjonale prosjekter, sentre og organisasjoner. NTNU CCIS skal samarbeide med og bidra til organisasjoner som har som oppgave å informere og bevisstgjøre om sikkerhet. I tillegg bidra til aktørenes langsiktige strategier som gjelder kompetanseutvikling og FoU-prosjekter.
* Om nødvendig kunne håndtere sensitiv og/eller gradert informasjon i sin forskning.